Službeni glasnik Grada Osijeka br. 4 od 5. ožujka 2025.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24), na prijedlog službenice za privremeno obavljanje poslova pročelnika Upravnog odjela za gospodarstvo, Gradonačelnik Grada Osijeka 28. veljače 2025., donosi

P R A V I L N I K

o izmjeni i dopuni Pravilnika o unutarnjem redu 
Upravnog odjela za gospodarstvo

Članak 1.

	Pravilnik o unutarnjem redu Upravnog odjela za gospodarstvo (Službeni glasnik Grada Osijeka br. 8A/24, 13/24 i 18/24) mijenja se i dopunjuje sukladno odredbama ovog Pravilnika.

Članak 2.

	U članku 3. stavku 3. u zadnjoj rečenici iza riječi: „Upravnog odjela“ dodaje se tekst koji glasi: „te poslovi vatrogasne djelatnosti“.

Članak 3.

	U članku 5. u točki 2.a iza podnaslova „OPIS POSLOVA RADNOG MJESTA:“ podtočka 6. mijenja se i glasi:
„- 	vođenje financijskih poslova i poslova vatrogasne djelatnosti vezanih uz nadležnost Upravnog odjela (10 %).“.

Članak 4.

	Ovaj Pravilnik stupa na snagu prvog dana od dana objave u Službenom glasniku Grada Osijeka.

